Intraembrionalni celom
Intraembrionski celom – unutarembrionski celom ili somatski celom = unutarzametna sekundarna tjelesna šupljina – u razvoju ljudskog embriona je dio ploda formiran u mezodermu, tokom treće nedelje razvoja. U trećoj sedmici razvoja, bočna ploča mezoderma se dijeli u dorzalni somatski mezoderm (somatopleura) i ventralni splanhični mezoderm (splanhnopleura). Rezultirajuća šupljina između somatopleure i splanchnopleure se zove intraembrionski celom. Ovaj prostor će dovesti do stvaranje grudne i trbušne šupljine. Celomska mjesta u bočnom mezodermu i kardiogenom području su izolirana. Izolirani celom se počinje organizirati u obliku potkovice. Prostori se uskoro pridružuju zajedno i čine jedinstvenu šupljinu u obliku potkovice: intraembrionski celom koji razdvaja mezoderm u dva sloja. Ovaj dio šupljine ima vez s ekstraembrionskim celomom.